علی ابن زینب

آپ کا اسم گرامی علی اور لقب سبط الرسول تھا۔
آپ ابو العاص بن ربیع اور زینب بنت محمد رسول اللہ کے صاحبزادے اور امامہ بنت ابی العاص کے بھائی تھے۔ وماارسلنک الا رحمتہ للعلمین مصنف قاضی محمد سلیمان سلمان منصورپوری صفحہ 368

 سلسلۂ نسب 
والد ماجد کی جانب سے سلسلۂ نسب یہ ہے
 ابو العاص (لقیط) بن ربیع بن عبد العزی بن عبد شمس بن عبد مناف
والدہ ماجدہ کی جانب سے سلسلۂ نسب یہ ہے
 زینب بن محمد رسول اللہ بن عبد اللہ بن عبد المطلب بن ہاشم بن عبد مناف ہم رکاب رسول صلی اللہ علیہ وآلہ وسلم مولف حافظ محمد ابراہیم فیضی صفحہ 56

 پیدائش 
آپ ہجرت مدینہ سے قبل مکہ مکرمہ میں پیدا ہوئے تھے۔ خاندان مصطفٰی صلی اللہ علیہ وآلہ وسلم مولف سید محمد سعید الحسن شاہ صفحہ 549

 رضاعت 
بنی غاضرہ کے قبیلے میں آپ نے دودھ پیا تھا۔ اسد الغابة فی معرفة الصحابة مصنف عزالدین بن الاثیر ابی الحسن علی بن محمد الجزری اردو متراجم مولانا محمد الشکور فاروقی لکھنوی جلد دوم حصہ ہفتم صفحہ 626الصابة فی تمیز الصحابة مصنف علامہ حافظ ابن حجر عسقلانی اردو متراجم مولانا محمد شہزاد علوی جلد چہارم صفحہ 139

 رسول اللہ کے زیر کفالت 
رضاعت کی مدت پوری ہونے کے بعد رسول اللہ صلی اللہ علیہ وآلہ وسلم نے اپنے نواسے کو اپنے زیر کفالت لے لیا تھا کیونکہ ان کے باپ ابو العاص بن ربیع اس وقت مکہ میں مقیم تھے اور اسلام قبول نہیں کیا تھا۔ تذکرہ اہل بیت اطہار مولف مولانا عبد المعبود صفحہ 291
رسول اللہ نے فرمایا جو شریک ہو میری اولاد میں تو مجھ کو اس پر اس سے زیادہ حق ہے (یعنی میری دختری اولاد پر ان کے والد سے زیادہ مجھ کو اختیار ہے) اور جو کافر کسی مسلمان کا کسی چیز میں شریک ہو تو مسلمان اس سے زیادہ کا حقدار ہے۔ اسد الغابة فی معرفة الصحابة مصنف عزالدین بن الاثیر ابی الحسن علی بن محمد الجزری اردو متراجم مولانا محمد الشکور فاروقی لکھنوی جلد دوم حصہ ہفتم صفحہ 626
ابو العاص بن ربیع جب غزوہ بدر میں گرفتار ہوئے تو اس شرط پر رہا ہوئے کہ وہ اپنی بیوی کو مدینہ بھیج دیے گا چنانچہ اس نے رہائی کے بعد زینب بنت رسول اللہ اور اس کے دونوں بچوں (علی بن ابو العاص اور امامہ بنت ابو العاص) کو بھی ساتھ بھیج دیا۔ رسول اللہ صلی اللہ علیہ وآلہ وسلم نے اپنے نواسے کی تربیت اور پرورش خود فرمائی۔ نبی کریم صلی اللہ علیہ وآلہ وسلم کے عزیز و اقارب مصنفین محمد اشرف شریف اور ڈاکٹر اشتیاق احمد صفحہ 336

 ہم رکاب رسول 
الاستیعاب فی معرفة الاصحاب میں ہے
 رسول اللہ صلی اللہ علیہ وآلہ وسلم نے فتح مکہ کے روز اپنی سواری پر علی بن ابو العاص کو اپنے پیچھے سوار کیا تھا ، رسول اللہ صلی اللہ علیہ وآلہ وسلم مکہ میں داخل ہوئے اور علی بن ابو العاص آپ کے ردیف تھے۔ ہم رکاب رسول صلی اللہ علیہ وآلہ وسلم مولف حافظ محمد ابراہیم فیضی صفحہ 56 اور 57

 وفات 
علی بن ابو العاص نے رسول اللہ کی زندگی ہی میں بلوغت کے قریب پہنچ کر وفات پائی۔ البتہ ابن عساکر نے بعض اہل علم کا قول نقل کیا ہے کہ جنگ یرموک کے موقع پر شہید ہوئے۔ علامہ اقبال نے اپنی نظم 'جنگ یرموک' میں جس نوجوان کو خراج تحسین پیش کی ہے وہ علی زینبی رض ہی ہیں۔ اللہ کے رسول صلی اللہ علیہ وآلہ وسلم نے فتح مکہ کے وقت کعبہ کے بڑے بتوں کو توڑنے کے لیے علی زینبی رض کو اپنے کندھے پہ بٹھایا تھا اور انھوں نے کلہاڑی کی مدد سے ان بتوں پہ ضرب لگائی تھی۔تذکرہ اہل بیت اطہار مولف مولانا عبد المعبود، ص 292
صحیح بخاری کی حدیث عن اسامہ بن زید میں ہے:
 ہم نبی صلی اللہ علیہ وآلہ وسلم کی خدمت میں تھے کہ حضور کی ایک لڑکی کا خادم آیا کہ وہ حضور کو بلا رہی ہیں اور ان کا فرزند بستر موت پر ہے۔ فرمایا جاؤ لڑکی سے کہہ دو اللہ ہی کا ہے جو کچھ وہ واپس لیتا ہے یا عطا کرتا ہے اور اس کے ہاں ہر چیز کا وقت مقرر ہے۔ لڑکی سے یہ بھی کہہ دینا کہ صبر و شکیب قائم رکھے۔ خادم پھر واپس آیا، کہا وہ حضور کو قسم دیتی ہیں کہ حضور ضرور تشریف لائیں۔ نبی کریم چل پڑے۔ حضور کے ساتھ سعد بن عبادہ اور معاذ بن جبل بھی تھے۔ حضور کو بچہ دکھایا گیا وہ اس وقت سانس توڑ رہا تھا اور سسکیاں بھر رہا تھا۔

غالباً یہ حدیث علی بن ابو العاص سبط الرسول ہی کی وفات کے متعلق ہے۔وما ارسلنک الا رحمۃ للعلمین، مصنف، قاضی محمد سلیمان سلمان منصور پوری، ص 368

 حوالہ جات 

زمرہ:630ء کی دہائی کی وفیات
زمرہ:اہل بیت
زمرہ:ساتویں صدی کی عرب شخصیات
زمرہ:صحابہ
زمرہ:صحابہ و صحابیات
زمرہ:جنت البقیع میں مدفون شخصیات